WESNOTHD(6)

ИМЕ
wesnothd — вишеиграчки мрежни домар „Боја за Веснот“

ПРЕГЛЕД
wesnothd [-dv] [-c путања] [-p порт] [-t број] [-T број]
wesnothd -V

ОПИС
Управља вишеиграчким сесијама „Боја за Веснот“. Погледајте http://www.wesnoth.org/wiki/ServerAdministration за наредбе које сервер прихвата преко клијента или сокета.

ОПЦИЈЕ

-c путања, --config путања
    казује домару где се налази поставна датотека. За синтаксу погледајте одељак ПОСТАВА СЕРВЕРА испод. Поставу можете поново учитати слањем СИГХУП серверском процесу.

-d, --daemon
    покреће wesnothd као домар.

-h, --help
    говори вам шта чине опције командне линије.

--log-ниво=домен1,домен2,...
    поставља ниво озбиљности домена бележења. all се може употребити за поклапање свих домена, а доступни су: error, warning, info, debug. Подразумеванo се користи error, осим за домен server где info.

-p порт, --port порт
    везује сервер за наведени порт. Ако се порт не наведе, подразумевано се користи 15000.

-t број, --threads број
    поставља највећи број радних нити на чекању за мрежни У/И (подразумевано: 5, највише: 30).

-T број, --max-threads број
    поставља највећи број радних нити које могу бити створене; ако се зада 0, нема ограничења (подразумевано: 0).

-V, --version
    приказује број верзије и излази.

-v, --verbose
    укључује исправљачко бележење.

ПОСТАВА СЕРВЕРА

  Општа синтакса је:

[ознака]

    кључ="вредност"

    кључ="вредност,вредност,..."

[/ознака]

  Глобални кључеви:

connections_allowed
    број дозвољених веза са исте ИП адресе, 0 значи безброј (подразумевно: 5)

disallow_names
    имена/надимци које сервер не прихвата. Прихватају се ‘*’ и ‘?’ као џокери (погледајте glob(7) за више детаља). Подразумеване вредности, које се користе ако се ништа не зада, су: *admin*,*admln*,*server*,ai,ai?,computer,human,network,player.

max_messages
    број дозвољених порука за време messages_time_period (подразумевано: 4)

messages_time_period
    временски период у секундама који се разматра за откривање поплаве порука (подразумевано: 10 секунди)

motd
    порука дана

passwd
    лозинка за стицање администраторских овлашћења. Обично почиње са ‘admin ’

versions_accepted
    Запетама раздвојен списак ниски верзија које сервер прихвата. Прихватају се ‘*’ и ‘?’ као џокери (подразумевана је верзија клијента која одговара верзији сервера)
    Пример: versions_accepted="*" прихвата било коју ниску верзије.

  Глобалне ознаке:

[redirect] ознака за навођење сервера на који се преусмеравају неке верзије клијента

    host
        адреса сервера на који се преусмерава

    port
        порт на који се повезује

    version
        запетама раздвојен списак верзија које се преусмеравају. Понаша се исто као и versions_accepted у погледу џокера

[proxy] ознака која говори серверу да се понаша као посредник и прослеђује захтеве повезаних клијената на одређени сервер. Прихвата исте кључеве као и [redirect]

АУТОР
Написао Дејвид Вајт (David White) <davidnwhite@verizon.net>. Уредили Нилс Кнојпер (Nils Kneuper) <crazy-ivanovic@gmx.net>, ott <ott@gaon.net> и Soliton <soliton.de@gmail.com>. Ову упутну страну првобитно је написао Сирил Буторс (Cyril Bouthors) <cyril@bouthors.org>.
Посетите званичну домаћу страну: http://www.wesnoth.org/

АУТОРСКА ПРАВА
Ауторска права © 2003-2007 Дејвид Вајт (David White) <davidnwhite@verizon.net>.
Ово је слободан софтвер; лиценциран је под условима ОЈЛ верзије 2 (GPLv2), коју издаје Задужбина за слободни софтвер. Нема БИЛО КАКВЕ ГАРАНЦИЈЕ; чак ни за КОМЕРЦИЈАЛНУ ВРЕДНОСТ или ИСПУЊАВАЊЕ ОДРЕЂЕНЕ ПОТРЕБЕ.

ПОГЛЕДАТИ ЈОШ
wesnoth(6), wesnoth_editor(6)